S-2801/2023

Mál þetta var þingfest 9. nóvember 2023 og dómtekið sama dag. Málið höfðaði Lögreglustjórinn á Suðurnesjum með ákæru 18. október 2023 á hendur ákærða, Þ-kk-þgf F-kk-þgf S-kk-þgf, kt. 000000- 0000, [...], fyrir eftirtalin umferðarlagabrot:

1. Með því að hafa mánudaginn 17. júlí 2023, ekið bifreiðinni [...], eftir Suðurlandsvegi, móts við Ytri- Rangá, sviptur ökuréttindum.

Telst háttsemi ákærða varða við 1. mgr. 58. gr. umferðarlaga nr. 77/2019, sbr. 1. mgr. 95. gr. umferðarlaga nr. 77/22019.

2. Með því að hafa mánudaginn 25. september 2023, ekið bifreiðinni [...], eftir Flatahrauni, móts við Krónuna, í Hafnarfirði, sviptur ökuréttindum.

Telst háttsemi ákærða varða við 1. mgr. 58. gr. umferðarlaga nr. 77/2019, sbr. 1. mgr. 95. gr. umferðarlaga nr. 77/22019.

Þá er þess krafist að ákærði verði dæmdur til refsingar og til að greiðslu alls sakarkostnaðar.

I.

Ákærði mætti við þingfestingu málsins þann 9. nóvember 2023 og játaði afdráttarlaust sök samkvæmt ákæru. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og ákærði höfðu tjáð sig um lagaatriði máls og ákvörðun viðurlaga. Á kærði krafðist vægustu refsingar sem lög leyfa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar þykir rétt heimfærð til refsiákvæða. Samkvæmt framlögðu sakavottorði á ákærði nokkurn sakaferil að baki en þar af hafa eftirgreind brot áhrif við ákvörðun refsingar nú. Dómur Héraðsdóms Reykjaness 6. maí 2019 þar sem ákærði var dæmdur fyrir ölvunarakstur og fyrir aka sviptur ökurétti. Dómur Héraðsdóms Reykjaness uppkveðinn 5. september 2019 þar sem ákærði var dæmdur fyrir akstur undir áhrifum áfengis sviptur ökurétti. Dómur Héraðsdóms Reykjaness uppkveðin 22. maí 2020 þar sem ákærði var dæmdur fyrir akstur sviptur ökurétti. Sektargerð sem ákærði undirgekkst hjá Lögreglunni á höfuðborgarsvæðinu 4. september 2020. Með réttu hefði ekki átt að ganga frá því máli með sektargerð en þá var ákærði í þriðja sinn sakfelldur fyrir sviptingarakstur. Það var síðar leiðrétt með dómi Héraðsdóms Reykjaness 6. janúar 2022 sem Landsréttur staðfesti 9. desember 2022 en þá var ákærði sakfelldur fyrir akstur sviptur ökurétti í fjórða skipti. Með dómi Héraðsdóms Reykjaness 10. október 2022 var ákærði sakfelldur fyrir sviptingarakstur. Loks var hann með dómi Héraðsdóms Norðurlands Eystra sakfelldur fyrir sviptingarakstur í sjötta sinn 22. september 2023.

Samkvæmt framangreindu er ákærði að ítreka akstur sviptur ökurétti í sjöunda skipti. Brot samkvæmt fyrsta tölulið ákærunnar framdi hann áður en fyrrgreindur dómur frá 22. septembersl. var kveðinn upp og ber því að dæma honum hegningarauka við þann dóm að því er það brot varðar, sbr. 78. gr. almennra hegningarlaga nr. 19/1940. Brot samkvæmt öðrum tölulið ákærunnar sem ákærði er sakfelldur fyrir í máli þessu, framdi hann eftir að sá dómur gekk. Refsing ákærða er því hæfilega ákveðin fangelsi í 165 daga.

Enginn sakarkostnaður leiddi af meðferð málsins. Af hálfu ákæruvalds fór Á-kk-nf J-kk-nf aðstoðarsaksóknari með málið.

A-kvk-nf B-kvk-nf aðstoðarmaður dómara kveður upp dóm þennan.

Dómsorð:

Ákærði, Þ-kk-nf F-kk-nf S-kk-nf, sæti fangelsi í 165 daga.

A-kvk-nf B-kvk-nf